Culmea minciunii şi a tupeului în DEX: “neamul” 
românesc împrumutat de la maghiari!!! 


Etimologia cuvântului neam este altă gafă măreaţă a lingvisticii româneşti. Un 
cercetător serios nu poate admite ca un cuvânt aşa de important să provină 
de la nem „sex, gen” din limba maghiară. Sau din vechea slavă nemă ,„„mut”, al 
cărui sens nu-i deloc mai breaz. 

Neam defineşte o comunitate de oameni legaţi prin pământ, limbă, credinţă, 
tradiţii. Şi este o chestiune de logică și de bun simţ să admiţi că el s-a născut 
odată cu strămoșii noștri cei mai vechi. Mihai Vinereanu îl asociază cu 
radicalul proto-indo-european nem-. Cercetătorul arată evoluţia lui în diferite 
limbi cu precădere în cea greacă, din neolitic, când avea sensul de a „locui” la 
perioada bronzului, când a dobândit sensul de „a conduce, a domina”, 
menţionând că ,o evoluţie similară a avut acest radical și în traco-dacă”[1]. 
Metoda comparativ istorică folosită de cercetătorul Mihai Vinereanu ne 
deschide mintea, ne lărgește orizontul, plasează limba noastră în contextul 
general al marii familii de limbi indo-europene, arată rădăcinile comune pe 
care limba traco-dacă și urmașa ei, româna, le împărtășesc cu aceste limbi. 


În timp ce metoda răsfoirii dicţionarelor ne duce în fundătura dogmei 
romanizării, plină de neadevăruri şi bizarerii. S-ar părea că un dicţionar şi o 
etimologie sunt ia acolo niște lucruri, care îi privește doar pe șoarecii de 
bibliotecă. Vă înșelaţi. În mâna răuvoitorilor, şi etimologiile devin arme de furat 
istoria unui popor. DEX-ul și dicționarele ce i-au precedat, unele traduse în 
limbi de circulaţie universală, au făcut un mare deserviciu limbii și poporului 
nostru. 


„Aceste dicţionare etimologice dau impresia cercetătorului străin că limba 
română este o mixtură bizară, care, deși are la bază o oarecare structură 
romanică, tot o mixtură rămâne. În concepţia autorilor respectivi, limba 
română nu prezintă vreun interes științific deosebit. După mulţi, poporul 
român, departe de a fi de origine italică, are la bază un nucleu provenit dintr-o 
populaţie romanizată cândva, peste care au venit alte populaţii de cele mai 
diverse origini. După cum se poate vedea, ne confruntăm cu o percepţie total 
eronată privind originea limbii și a poporului român, dar mai grav este că nu 
se face nimic pentru a o schimba” (Mihai Vinereanu)[2]. 


Când e vorba de neam, aș vrea să cred că măcar moșii Şi strămoșii sunt traco- 
daci. Nici  pomeneală. Conform  DEX-ului,moșvine de la moașă. 
larmoașa românească, ați ghicit, este împrumutată. De unde? 
Din moshealbaneză. Ar fi vrut ei să împrumute şi moșul dar vedeţi că albanezii 
nu-l au. 

Dar baba, soția moșului, măcar ea o fi fiind de-o seamă cu străvechile noastre 
povești populare? 

Nu, nici ea. Deși are o largă răspândire şi în alte limbi indo-europene, asta nu 
are importanţă. DEX-ul stă ferm pe poziţii: am luat-o de la slavi. Dar Mihai 
Vinereanu arată că provine din radicalul bab-, care este de natură imitativă și 
explică vasta lui răspândire chiar și în limbile hamito-semitice[3]. 

Când e vorba de neam, cititorul e curios să afle dacă măcar mama este geto- 
dacică. Nu trageţi nădejde. Nici ea nu-i a noastră. E luată din latină, unde are 
două sensuri:,țâță, sân” și „,mamă” în limbajul copiilor. Cuvântul romanilor 
adulţi, adică cel adevărat pentru „mamă” era mater. Acum aţi înţeles absurdul 
situației pe care ne-o impune DEX-ul! Dacii nu au luat cuvântul de bază de la 
legionari. Ci unul din limbajul copiilor. Dacă ar fi să acceptăm, prin absurd, 
teza DEX-ului, ar trebui să ne întrebăm: câte legiuni de copii mici vor fi adus 
romanii în Dacia, pentru ca dacii, auzindu-i cum gânguresc, să se lepede de 
cuvântul lor pentru mamă” și să-l înveţe pe cel al pruncilor latini? 

Mihai Vinereanu arată că silaba ma, fiind una din primele rostite de copii, 
explică prezența acestui cuvânt în foarte multe limbi: greacă, albaneză, 
bulgară, sârbocroată, rusă, maghiară, italiană. Acest radical există și în limbile 
ne-indo-europene: basca, ebraica[4]. 

Trebuie oare să le atragem atenţia savanților noștri pe puncte că și pruncii 
traco-daci, laolaltă cu alți prunci indo-europeni, rosteau silaba ma? Ori că și 
limba traco-dacă avea cuvântul mamă în rând cu celelalte limbi indo-europene 
din a cărei familie făcea parte? 

Degeaba le amintim. Prima ediţie a Dicționarului Etimologic al lui Mihai 
Vinereanu a apărut în 2008. În 2009 apare o nouă ediţie a DEX-ului. Credeţi 
că s-a schimbat ceva în el? La cuvântul mamă aceeaşi aberaţie. Pruncii traco- 
dacilor nu rosteau silaba ma. l-au așteptat pe legionari, pentru ca dacii, nu știu 
prin ce minune telepatică, să audă de la pruncii latini rămași la Roma 
cuvântulmamma, să-l înveţe cu viteza luminii și să-l transmită, tot prin telepatie, 
până în Dacia liberă. 

Să știți că DEX-ul este înţesat cu asemenea „miracole” lingvistice. 


O mostră de absurditate este și etimologia cuvântului maică. Orice elev îţi 
poate spune că provine din mamă. Nu şi DEX-ul. Conform lui, l-am luat de la 
bulgari. Ori de la sârbi. Și taica, la fel. Parcă au uitat că în limba română există 


cuvântul tară. DEX-ul e de neclintit: l-am împrumutat de la sârbi, din zajco. 
Adică neică provine de la nene: ne + sufixul —ică. Dar maică nu poate proveni 
de la mama: ma + sufixul -ică. Ori taică de la tata: ta + sufixul -ică. 
Mesajul parșiv al acestor etimologii este că românilor li se refuză până și 
capacitatea de a fi creat de sine stătător cuvânte atât de intim, atât de strâns 
legate de sufletul și neamul lor, cum este cel al mamei și al tatei. 


De ce? va întreba cititorul. Eu înțeleg să le iei totul, dar lasă-le măcar mama. 
Cum să le lași mama? 
Ar fi un precedent periculos. 


Azi le lași mama. Mâne tara. Poimâine babele şi moşii. Şi te pomenești că 
răspoimâine îşi eliberează întregul neam de sub dictatura romanizării. 
Nu, în numele Sfântei Dogme a Romanizării, nicio schimbare în DEX! 


În sânul unui neam, ai o vatră. Mama este ocrotitoarea vetrei. Sper că măcar 
acest loc sfânt al casei este dacic. Nu. DEX-ul o împrumută din 
albanezulvarră. Şi bietul Hasdeu cât s-a zbătut să demonstreze că este 
dacică! DEX-ul nici n-a vrut să audă de Hasdeu. A mers pe urmele lui Cihac: 
albanez şi gata. Mihai Vinereanu arată că varra este de origine traco-dacă. 
Provine din rădăcina proto-indo-europeană (u)ăter- „foc, vatră”[5]. 

La căldura vetrei, mama își crește pruncul. Oare chiar nici pruncul să nu fie al 
nostru? 

Nu. DEX-ul îl dă cu „et. nec”. Adică nu se ştie cine-s părinţii lui. Cu alte 
cuvinte este bastard. Cihac îl lua din maghiarul poronty „cuibar”. Puşcariu din 
latinul puerunculus. Nu mai înșir toate bizareriile celor, care, în numele Sfintei 
Dogme a Romanizării, caută să ne convingă că nu există altă metodă de 
stabilire a originii unui cuvânt în afară de metoda răsfoirii dicționarelor. 

Dar noi știm că există una mult mai limpede și mai logică și cu adevărat 
științifică. Metoda comparativ istorică, după care este elaborat Dicționarul 
Etimologic al domnului Vinereanu. El ne spune clar: prunc este de origine 
traco-dacă[6]. 

Pruncii se nasc din iubire. Fără ea nu există neam. Să aflăm repede ce zice 
DEX-ul. Dar la ce vă așteptați să zică? Dacă neamul nu-i al nostru, nu este 
clar că noi nu am avut nici verbul a iubi?! Instrumentul „ştiinţific” academic 
spune clar: a iubi este slav din ljubiti. Aţi înțeles mesajul DEX-ului: traco-dacii 
nu se iubeau. Erau așa de recalcitranţi fată de sentimentul de dragoste, fie 
pentru țară, fie pentru o persoană, că n-au vrut să ia nici de la romani verbul 
care exprima afecţiune. Abia slavii au reușit să-i convingă să se iubească. 

Nu vă luaţi după DEX. De acum aţi înțeles că-i dus cu împumuturile. 


Domnul Vinereanu arată că verbul a iubi provine din radicalul proto-indo- 
european leubh- „a fi bucuros, a iubi” și menţioneză că „forme provenind de 
la acest radical există, pe lângă slave, în sanskrită, în germanice, în latină, 
albaneză, iar derivarea din PIE nu implică nici cea mai mică dificultate pentru 
rom. a iubi'[7]. Dar iată că pentru DEX a implicat. De ce? Pentru că-i strica 
afacerea cu romanizarea. 

Dar măcar cuvântul glie care, în româna neaoşă, înseamnă patrie este geto- 
dacic? Burebista, Decebal și-au apărat glia, graiul, neamul şi mama care le 
ocrotea pruncii Şi vatra! 

Nu vă faceți iluzii. Dacă te iei după DEX, apoi regii aceștia nici nu se ştie ce 
apărau. Probabil ieșeau și ei înaintea romanilor, numai așa ca să se joace de- 
a războiul. Că doar vedeţi că n-a rămas niciun cuvânt de la ei. DEX-ul ne-o 
spune clar. Nu există niciun fel de glie dacică. Ea a fost împrumutată. De la 
latinul gleba, „,„bulgăre de pământ, brazdă”. Dar nu pot înțelege un lucru. 
Dincolo de faptul că gleba nu înseamnă „patrie”, iar pentru pământ DEX-ul ne- 
a oferit deja pavimentum „„pavaj, podea”, cum explică autorii transformarea 
lui gleba în glie? Că doar aici nu vorbim de un radical care evoluează în 
decursul mileniilor. Este vorba de un cuvânt împrumutat. Dacă legionarii 
ziceau gleba, dacii, care nu erau surzi, de ce n-au zis și ei gleba, ci l-au 
transformat în glie? Poţi să aştepţi răspunsul mult și bine. Apoi când citesc 
mai departe că Ciorănescu lua glia din slavă, unde însemna „clisă”, renunţ să 
încerc a descâlci încâlcitura încâlciturilor. 

Deschid Dicţionarul lui Vinereanu. Aflu că glia noastră, precum era şi de 
așteptat, este veche cât lumea. Provine din radicalul proto-indo- 
europeangel(e)[8]. 

Oamenii ce fac parte dintr-un neam comunică între ei prin același grai. Să 
vedem de unde au luat românii verbul a grăi. 

Vă sfătuiesc să vă așezați pe scaun, înainte de a afla ce spune DEX-ul. 


Românescul a grăi l-am luat de la sârbi, din graiari care la ei înseamnă „a 
orăcăi”. 

Știţi, parcă nu mi-ar fi aşa de ciudă, dacă și la sârbi ar avea acelaşi sens ca la 
noi. Dar să-ți lași verbul dacic pentru comunicarea cu semenii, ca să iei a 
orăcăi de la sârbi, parcă ar fi culmea bătăii de joc. Ca să spăl ruşinea de pe 
obrazul neamului meu, deschid Dicţionarul Etimologic al domnului Vinereanu.A 
grăi este de origine traco-dacă. Provine din radicalul proto-indo-europeangar- 
„a chema, a striga”[9]. 

Nu le mai amintesc „specialiștilor de la DEX că nici grai nu provine din 
bulgară, unde înseamnă cântec. Pentru că provine de la același radical cu a 
gral. 


Eu una m-am convins că trebuie să-i lăsăm să „orăcăiască” în legea lor. 
Schimbarea nu va veni niciodată de la ei. 


Schimbarea au început-o deja cei ce știu că graiullor vine din timpuri 
imemorabile. 

Pentru a progresa spiritual, avem nevoie de instituții științifice, nu de buncăre 
ale romanizării. 


Ce norocoşi sunt tinerii de azi: după ce vor curăţi grajdurile lui Augias, vor avea 
atâtea teme de cercetat, atâtea situri arheologice de săpat, atâtea cărți noi de 
scris! 


Și atâtea adevăruri frumoase de spus românilor şi lumii! 
Un articol de Iulia Brânză Mihăileanu 

